Șefa sportului românesc, după suspendarea inexplicabilă a lui Vlad Dascălu, candidat la o medalie olimpică: "Eu ce aș mai putea să spun?”
Președinta Agenției Naționale pentru Sport, Elisabeta Lipă, a declarat, miercuri, pentru AGERPRES, referitor la suspendarea ciclistului Vlad Dascălu pentru abateri de la regulamentul antidoping, că este păcat de munca, sacrificiile și valoarea lui, având în vedere că era una dintre speranțele României pentru câștigarea unei medalii la Jocurile Olimpice de la Paris.